钦定古今图书集成/明伦汇编/官常典/第751卷 > 彭承孟〈子梦麟〉
## 钦定古今图书集成/明伦汇编/官常典/第751卷 > 彭承孟〈子梦麟〉

按《宝庆府志》：“承孟，武冈人。为名诸生。崇祯癸未，土寇
袁有志之变，陷州，承孟形于色曰：‘国家养士三百馀
年，殉节报效，正在吾侪’。率男诸生梦麟督乡勇剿贼。
值州会师失期，承孟奋勇先登，援兵未至，为贼所蹙，
投潭以死。梦麟骂曰：‘吾父死，吾宁独生’！力战死之。明
日，次子梦龙以别师擒获贼首，事闻，郡守李振珽将”
请于上旌恤之，而又值献祸矣。